Hilde Gjermundshaug Pedersen

Hilde Gjermundshaug Pedersen (født 8. november 1964 i Hamar) er en norsk tidligere langrennsløper som representerte Nybygda IL.

 Karriere 
Pedersen gikk ankeretappen på det norske laget som tok gull på 3 x 5 km stafett i junior-VM 1984 i Trondheim. Marit Elveos og Bente Meisingseth gikk de to første etappene.

Hun debuterte i verdenscupen 3. mars 1984. Etter noen års satsing på langrenn trappet hun ned, og konkurrerte i flere år bare i skiorientering, der hun tok 7 individuelle NM-gull i årene 1994–98, og ble vinner av verdenscupen i 1997. I langrenn gjorde hun comeback i verdenscupen i 1997.

Pedersen gikk på det norske stafettlaget som tok sølv i Lahtis-VM i 2001. I 2002 ble Pedersen tildelt Egebergs ærespris for sine prestasjoner i skiorientering og langrenn. I VM 2003 i Val di Fiemme vant Pedersen sine første individuelle VM-medaljer i langrenn. Det ble bronse både i sprinten og den klassiske 10-kilometeren. I tillegg gikk hun for det norske laget som tok bronsemedaljen på stafetten. I VM 2005 i Oberstdorf tok Pedersen sin tredje VM-medalje på stafetten, denne gang gull.

I estiske Otepää vant Pedersen 10 km klassisk 7. januar 2006, og tok dermed sin aller første verdenscupseier da hun var 41 år, og hun ble dermed den eldste kvinnelige vinner av et verdenscuprenn. I Ski-NM 2006 på Kongsberg tok Pedersen, sammen med sine døtre Eli og Ida, et historisk NM-gull i stafett for Nybygda IL. I Vinter-OL 2006 i Torino, Italia tok hun en bronsemedalje på 10 km klassisk.

Pedersen vant eliteklassen for kvinner i Birkebeinerrennet 15. mars 2008 på 2.52.04. Den gamle rekorden på 3.03.21 ble satt av Anita Moen i 1998. Hun vant Marcialonga i Italia både i 2007 og 2009.

Hun deltok i første sesong av Mesternes Mester.

 Verdenscupseire 
 Nr.  Dato  Sted Øvelse   1.  7. januar 2006  Otepää  10 km (K)

 Medaljer i norske mesterskap 
 20px|Skiorientering SkiorienteringPlassering Øvelse ÅrGull  Kortdistanse  1995, 1997, 1998Gull  Normaldistanse  1992, 1994, 1995, 1996, 1997, 1998Gull  Stafett  1993, 1994, 1995Sølv  Kortdistanse  1996Sølv  Normaldistanse  1993Sølv  Stafett  1996, 1997Bronse  Normaldistanse  1991Bronse  Stafett  1991 20px|Langrenn LangrennPlassering Øvelse ÅrGull  10 km langrenn  2002, 2004, 2005, 2008Gull  15 km langrenn  2001, 2004, 2005Gull  Stafett  2006Sølv  5 km langrenn  2002, 2003Sølv  10 km langrenn  2003, 2006Sølv  15 km skiathlon  2006Sølv  30 km langrenn  2002, 2004, 2006Bronse  5 km langrenn  2000Bronse  10 km jaktstart  2000, 2001Bronse  15 km skiathlon  2008Bronse  30 km langrenn  2000Bronse  Sprint  2002, 2004Bronse  Lagsprint  2005, 2006, 2007, 2008

 Referanser 

 Eksterne lenker 



Kategori:Norske langrennsløpere
Kategori:Norske orienteringsløpere
Kategori:Norske motbakkeløpere
Kategori:Norske skiorienterere
Kategori:Juniorverdensmestere i langrenn
Kategori:Olympiske sølvmedaljevinnere for Norge
Kategori:Olympiske bronsemedaljevinnere for Norge
Kategori:Verdensmestere i langrenn
Kategori:Norgesmestere i langrenn
Kategori:Kongepokalvinnere i skiidrett
Kategori:Kongepokalvinnere i orientering
Kategori:Vinnere av Egebergs Ærespris
Kategori:Langrennsløpere tilknyttet Birkebeinerrennet
Kategori:Medaljevinnere under Vinter-OL 2002
Kategori:Deltakere for Norge under Vinter-OL 2002
Kategori:Langrennsløpere under Vinter-OL 2002
Kategori:Medaljevinnere under Vinter-OL 2006
Kategori:Deltakere for Norge under Vinter-OL 2006
Kategori:Langrennsløpere under Vinter-OL 2006
Kategori:Mesternes Mester-deltakere
Kategori:Personer fra Hamar kommune
Kategori:Olympiske medaljevinnere i langrenn